**LINKSGREVINDERNE - ECLECTIC 2019**

**Spilles på ”For-9 hullerne” og der spilles med 4 rækker: En A, B, C og D række**

ECLECTIC betyder egentlig ”sammenstykket”. Målet er at ”sammenstykke” et perfekt scorekort.

ECLECTIC’en løber over en hel sæson (april – september) og registreres kun på for-9’s hullerne og kun på de onsdage, hvor vi ikke spiller månedsafslutning (gælder både formiddag og eftermiddag).

Som udgangspunkt vil der på ECLECTIC-listen stå 10 slag på alle 9 huller. Efterhånden som man indberetter, vil det være det seneste indberettede resultat, der fremgår af listen. Du kan indberette / ændre løbende, såfremt du har forbedret dine antal slag på et hul.

For at få registeret dit resultat skal følgende være opfyldt på scorekortet:

* **På scorekortet skal der sættes en cirkel omkring antal slag ud for det hul/de huller, man ønsker at få registeret/ændret. Uden cirkel registreres resultatet ikke.**
* Spiller: Dato, medlemsnummer, navn og underskrift skal fremgå
* Markøren: Skal være medlem dameklubben. Underskrift og medlemsnummer skal fremgå
* Scorekort afleveres i Grevindernes Postkasse

Vi bestræber os på at uploade den aktuelle stilling inden hver onsdag og resultatet opdateres på vores hjemmeside og hænges op på opslagstavlen.

Sidste frist for indberetning / mulighed for at få registreret resultater til ECLECTIC er for scorekort afleveret **onsdag den 25. september 2019**.

Ved sæsonafslutning inddeles de deltagende damer i år i fire rækker: **En A, en B, en C og en D række**, således at de fire rækker bliver nogenlunde lige store. Det sker ud fra registreret handicap i golfbox den 25. september 2019.

**AFGØRELSEN: Vinderen** i hver gruppe er den med de færreste slag.

**Ved pointlighed i en gruppe er vinderen den, der er:**Bedst på: Sidste 3 huller  
Derefter: Lodtrækning

Præmieoverrækkelse finder sted den 5. oktober 2019 (Fælles Dame- & Herre Afslutning).

**Administrator: Ilse Kahlen**

**\*\*\*\*\*\* OBS – ELECTIC er SUSPENDERET i LINKSUGEN UGE 29 \*\*\*\*\*\***